উত্তরাখণ্ডের ভোটিয়া
ভোটিয়ারা আনুমানিকভাবে তিব্বতীয় জনগোষ্ঠী থেকে উদ্ভুত এক জনসম্প্রদায়। এরা সাধারনত গ্রেট হিমালয়ের ৬,৫০০ ফুট (২,০০০ মি) থেকে ১৩,০০০ f[রূপান্তর: অজানা একক] উচ্চতায় স্থিত ইন্দো-তিব্বত সীমান্ত সংলগ্ন অঞ্চলগুলিতে বসবাস করে। উত্তরাখণ্ডের সাতটি নদী উপত্যকা তাদের বাসভূমি। এই সাতটি নদী উপত্যকা অঞ্চলের মধ্যে তিনটি গাড়োয়াল বিভাগ (যধ, মানা এবং নীতি) এবং চারটি কুমায়ণ বিভাগের (জোহর, দরমা, ব্যান্স এবং চৌদান) অন্তর্গত। ঐতিহ্যগতভাবে তাদের প্রধান পেশা ছিল ইন্দো-তিব্বতীয় পন্যের ব্যবসা ও বানিজ্য, সীমিত পরিমাণে কৃষিকাজ এবং পশুপালন । ১৯৬২ সালের চীন-ভারত যুদ্ধের পর প্রথাগত ইন্দো-তিব্বতীয় বাণিজ্য মারাত্মকভাবে বন্ধ হয়ে যায় এবং ১৯৯০ এর দশকের প্রথম দিকে রাষ্ট্র-নিয়ন্ত্রিত ব্যবস্থার অধীনে তা পুনরায় শুরু হয়। আজকাল, এই গোষ্ঠীর একটি প্রধান জীবিকা ঔষধি ও সুগন্ধি উদ্ভিদ সংগ্রহ। বর্তমানে তারা উচ্চশিক্ষা গ্রহন এবং চাকরির জন্য তাদের আদি বাসভূমি ত্যাগ করে অন্যান্য স্থানে গমন করছে। তারা হিন্দু ও বৌদ্ধ ধর্ম অনুসরণ করে এবং ঐতিহ্যগতভাবে পশ্চিম হিমালয়ের আঞ্চলিক ভাষায় কথা বলে।